Greek Legal Document

Category: 8

Content:
129. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 49 της 16 Φεβρ./5 Μαρτ. 1987 (ΦΕΚ Α΄  21) Τήρηση κτηματογραφικών στοιχείων-διάρθρωση και λειτουργία των Γραφείων-Κτηματογράφησης. ΄Εχοντας υπόψη: 1.Τις διατάξεις του άρθρ. 4 του Νόμ. 1512/85 (ΦΕΚ 4/Α) και ειδικότερα την παρ. 1. 2.Τις διατάξεις του Νόμ. 1558/85 (ΦΕΚ 137/Α) και ειδικότερα το άρθρ. 23. 3.Τις διατάξεις της παρ. 2 του άρθρ. 11 του Νόμ. 1647/86 (ΦΕΚ 141/Α). 4.Την υπ’ αριθ. 795/1986 γνωμοδότηση του Συμβουλίου της Επικρατείας, με πρόταση του Υπουργού Περιβάλλοντος, Χωροταξίας και Δημοσίων ΄Εργων, αποφασίζουμε: Κτηματογραφικά στοιχεία ΄Αρθρ.1.-Τα κτηματογραφικά στοιχεία τα οποία αναφέρονται στο άρθρ. 4 του Νόμ. 1512/85 είναι οι κτηματογραφικοί χάρτες ή διαγράμματα και οι κτηματογραφικοί πίνακες. Ι.Κτηματογραφικοί χάρτες ή διαγράμματα: Στους κτηματογραφικούς χάρτες ή διαγράμματα αποτυπώνονται όλα τα ακίνητα της περιοχής, με τα όρια τους και τον κωδικό αριθμό σύμφωνα με το ενιαίο σύστημα κωδικοποίησης που εκάστοτε ισχύει. Αποτελούν τη βάση για την καταγραφή των πληροφοριών των ακινήτων οι οποίες χρησιμοποιούνται και για την κατάρτιση των κτηματογραφικών πινάκων των ακινήτων. ΙΙ.Κτηματογραφικοί πίνακες: Οι κτηματογραφικοί πίνακες συντάσσονται έτσι ώστε κάθε ακίνητο να καταλαμβάνει ξεχωριστή σελίδα και περιλαμβάνουν τα παρακάτω στοιχεία: Ι.Αριθμό φύλλου χάρτου: Είναι κωδικοποιημένος αριθμός της διανομής των φύλλων, της μερκατορικής προβολής τριών μοιρών. 2.Κτηματογραφικό αριθμό: Ο αριθμός αυτός είναι ενδεκαψήφιος και αντιστοιχεί σε μια οριοθετημένη ιδιοκτησία του κτηματογραφικού χάρτη με αμφιμονοσήμαντη αντιστοιχία. Τα δύο πρώτα ψηφία του αριθμού αντιστοιχούν στο νομό, τα τρία επόμενα στο Δήμο ή Κοινότητα, τα δύο επόμενα στον τομέα, τα δύο επόμενα στο τετράγωνο και τα δύο τελευταία στο ακίνητο. 3.Θέση ακινήτου: Αναγράφεται ο δρόμος και ο αριθμός που βρίσκεται το ακίνητο ή σε περίπτωση που δεν υπάρχουν αυτά τα στοιχεία το τοπωνύμιο ή άλλα προσδιοριστικά στοιχεία της περιοχής του ακινήτου. Σελ. 294, 48048 Τεύχος Θ52 - Σελ. 98 4.Χαρακτηριστικά στοιχεία ακινήτου: Στα στοιχεία αυτά περιλαμβάνονται: α)Το εμβαδό του οικοπέδου. Αναγράφεται η έκταση του οικοπέδου που προσδιορίζεται σε τετραγωνικά μέτρα. β)Η χρήση της γης. γ)Το είδος του κτίσματος. δ)Ο αριθμός των ορόφων. ε)Η αξία της γης, όπως αυτή προσδιορίζεται με το υπ’ αριθ. 5/17.12.1985 Π.Δ/γμα (ΦΕΚ  2Α/17.1.1986) όπως ισχύει κάθε φορά. 5.Χαρακτηριστικά στοιχεία ιδιοκτητών: Στα στοιχεία αυτά περιλαμβάνονται: α)Ο αριθμός του ιδιοκτήτη. Για κάθε ακίνητο αναγράφονται οι αύξοντες αριθμοί των συνιδιοκτητών. β)Το ποσοστό συνιδιοκτησίας. γ)Το ονοματεπώνυμο. δ)Το όνομα του πατέρα. ε)Η διεύθυνση κατοικίας. 6.Χαρακτηριστικά στοιχεία κτισμάτων: Στα στοιχεία αυτά περιλαμβάνονται: α)Το ποσοστό στα χίλια (ο/οο) στη γη. β)Ο όροφος. Αναγράφεται ο όροφος στον οποίο βρίσκεται η ιδιοκτησία. γ)Ο αριθμός. Αναγράφεται ο αριθμός των αυτοτελών τμημάτων του κτίσματος. δ)Η χρήση των πιο πάνω κτισμάτων. ε)Το εμβαδό των πιο πάνω κτισμάτων. 7.΄Αλλα στοιχεία που αφορούν τους ιδιοκτήτες των ακινήτων. Στα στοιχεία αυτά περιλαμβάνονται: α)Η χρονολογία εγγραφής: Είναι η χρονολογία που το γραφείο κτηματογράφησης προβαίνει στη σχετική εγγραφή. β)Τρόπος κτήσεως κυριότητας: Περιγράφεται συνοπτικά ο τρόπος που κτήθηκε η κυριότητα του συγκεκριμένου ακινήτου σύμφωνα με τα δημόσια έγγραφα που υποβάλλονται στο γραφείο κτηματογράφησης. γ)Τα έγγραφα και δικαιολογητικά εγγραφής. Καταχωρούνται τα έγγραφα στα οποία ο κύριος του ακινήτου βασίζει το δικαίωμά του ή τα έγγραφα που έχουν διαβιβαστεί το γραφείο κτηματογράφησης. 23.Δ.α.129 Σχέδια Πόλεων 8.Δουλείες-Βάρη και περιορισμοί. Τις δουλείες εκτός από αυτές που απαγορεύονται από το άρθρ. 25 του Νόμ. 1577/85 (ΓΟΚ) όπως και για ποιο ακίνητο ή πρόσωπο ενεργούν. Τα βάρη, εκτός από τις υποθήκες και προσημειώσεις, τους περιορισμούς του ακινήτου καθώς και τους δικαιούχους αυτών. Για κάθε καταχώρηση αναγράφεται η χρονολογία και το είδος της μεταβολής που πραγματοποιείται. Για κάθε μεταβολή που γίνεται στις δουλείες στα βάρη και στους περιορισμούς ενημερώνεται η αντίστοιχη εγγραφή με καταχώρηση της χρονολογίας και του είδους της μεταβολής. 9.Υποθήκες-Προσημειώσεις. Καταχωρούνται τα κάτωθι στοιχεία που αφορούν τις υποθήκες και προσημειώσεις στο συγκεκριμένο ακίνητο: Το ονοματεπώνυμο ή η επωνυμία προκειμένου για νομικό πρόσωπο, του πιστωτή, το ποσό για το οποίο είναι υπέγγυο το ακίνητο, το είδος της εμπράγματης ασφάλειας, η ημερομηνία εγγραφής στο φύλλο, τα δικαιολογητικά έγγραφα που συνοδεύουν την εγγραφή και φυλάσσονται στο φάκελο του ακινήτου, κάθε μεταβολή που επέρχεται στην εγγραφή (εξάλειψη, συμπλήρωση υποθήκης κλπ.), ημερομηνία καταχώρησης και κάθε άλλη σχετική πράξη. Επίσης μαζί με τα παραπάνω στοιχεία καταχωρείται κάθε πληροφορία για το ακίνητο που δεν έχει ιδιαίτερη στήλη στο φύλλο για αυτή, οι συνενώσεις ακινήτων, οι νέοι κτηματογραφικοί αριθμοί και κάθε άλλη σχετική παρατήρηση. Τήρηση κτηματογραφικών στοιχείων. ΄Αρθρ.2.-Σε κάθε γραφείο κτηματογράφησης τηρούνται τα παρακάτω βιβλία: 1.Ονομαστικό ευρετήριο: Σ’ αυτό καταχωρούνται οι κύριοι των ακινήτων με αλφαβητική σειρά και ο αντίστοιχος κτηματογραφικός αριθμός. 2.Ημερολόγιο: Σ’ αυτό καταχωρούνται περιληπτικά με χρονολογική σειρά όλες οι απαιτήσεις για τη διενέργεια οποιασδήποτε πράξης στο φύλλο καταχώρησης ή στο κτηματογραφικό χάρτη. 3.Πρωτόκολλο. 4.Ευρετήριο ακινήτων του Δημοσίου: Σ’ αυτό καταχωρούνται όλα τα ακίνητα του Δημοσίου που βρίσκονται στην περιοχή αρμοδιότητας του Γ.Κ. με βάση τον κτηματογραφικό αριθμό. Υποχρεώσεις ιδιοκτητώνΥπηρεσιών Δημοσίου ΄Αρθρ.3-1.Υποχρεώσεις ιδιοκτητών: α)Οι κύριοι των ακινήτων υποχρεούνται να δείχνουν τα αληθινά όρια των ακινήτων τους στα συνεργεία των αρμοδίων δημοσίων υπηρεσιών ή στους ανάδοχους μελετητές των υπηρεσιών αυτών και να παρέχουν τις προβλεπόμενες από το παρόν πληροφορίες για τα ακίνητα αυτά. Υποχρεούνται επίσης να παρέχουν πληροφορίες στα κατά τόπους αρμόδια γραφεία κτηματογράφησης για τη συμπλήρωση των στοιχείων των κτηματογραφικών πινάκων που αφορούν τα ακίνητα τους, ή σε περίπτωση καταστροφής, απώλειας ή αλλοίωσης των στοιχείων αυτών, υποχρεούνται επίσης να παρέχουν σχετικές πληροφορίες και στοιχεία για την ανασύσταση των κτηματογραφικών πινάκων. β)Με την υποβολή του φακέλου για την έκδοση οικοδομικής άδειας, οι ιδιοκτήτες ή οι εξουσιοδοτούμενοι μηχανικοί υποχρεούνται να συμπληρώσουν και υποβάλλουν στην αρμόδια πολεοδομική υπηρεσία πληροφοριακό δελτίο για το ακίνητο για το οποίο ζητείται η έκδοση ή αναθεώρηση άδειας οικοδομής, κατεδάφισης, επέκτασης κλπ. Το πληροφοριακό δελτίο περιέχει τα κτηματογραφικά στοιχεία με αριθ. 2, 3, 4, 5 και 6 του τμήματος ΙΙ του άρθρ. 1 του παρόντος. 2.Υποχρεώσεις Υπηρεσιών του Δημοσίου. α)Οι υπηρεσίες του δημοσίου και τα Ν.Π.Δ.Δ. υποχρεούνται να αποστέλλουν στο αρμόδιο για την περιοχή γραφείο κτηματογράφησης πλήρη σειρά αντιγράφων για κάθε κτηματογράφηση που ενεργείται από αυτή στην περιοχή. β)Ειδικά οι πολεοδομικές υπηρεσίες υποχρεούνται: Πριν από τη χορήγηση αδειών οικοδομής σε ιδιοκτησίες που περιλαμβάνονται σε περιοχές αρμοδιότητας γραφείου κτηματογράφησης να αποστείλουν το πληροφοριακό δελτίο με κτηματογραφικά στοιχεία μαζί με αντίγραφο του τοπογραφικού διαγράμματος στο Γραφείο Κτηματογράφησης. Διάρθρωση και λειτουργία των γραφείων κτηματογράφησης. ΄Αρθρ.4.-1.Στην αρμοδιότητα των γραφείων κτηματογράφησης ανήκει: α)Η δημιουργία, τήρηση και λειτουργία αρχείου χαρτών, αρχείου γεωδαιτικών και λοιπών στοιχείων της περιοχής αρμοδιότητάς τους. Στα στοιχεία αυτά περιλαμβάνονται και όσα στοιχεία προκύπτουν από τις πολεοδομικές μελέτες και τις πράξεις εφαρμογής που προβλέπονται από το Νόμ. 1337/1983 και κάθε χαρτογραφικό υλικό που συντάσσεται από όλους τους φορείς του δημοσίου τομέα του άρθρ. 1 παρ. 6 του Νόμ. 1256/1982 (ΦΕΚ 65/Α) ως ισχύει και αφορά περιοχές οι οποίες καθορίζονται κατά την παρ. 1 του άρθρ. 4 του Νόμ. 1512/85. β)Η τήρηση και ενημέρωση των κτηματικών χαρτών και πινάκων με τα στοιχεία που περιγράφονται στο παρόν Π.Δ/γμα και η χορήγηση αποσπασμάτων στους ενδιαφερόμενους σύμφωνα με τις διατάξεις της παρ. 2 του άρθρ. 4 του Νόμ. 1512/85. γ)Η τήρηση φακέλων για κάθε ιδιοκτησία με έγγραφα που αναφέρονται στη σύσταση, μετάθεση, αλλοίωση ή κατάργηση εμπραγμάτων δικαιωμάτων στα ακίνητα των περιοχών αρμοδιότητάς τους, όπως και κάθε σχετικό στοιχείο με τα ακίνητα αυτά που προκύπτει από τις πολεοδομικές μελέτες τις πράξεις εφαρμογής τις οικοδομικές άδειες κλπ. δ)Η παροχή πληροφοριών σε κάθε ενδιαφερόμενο. (Αντί για τη σελ. 294, 48049(α) Σελ. 294, 48049(β) Τεύχος 1162- Σελ. 59 Σχέδια Πόλεων 23.Δ.α.129 2.Των Γραφείων Κτηματογράφησης προϊστανται μόνιμος αγρονόμος, τοπογράφος, μηχανικός με τριετή τουλάχιστον προϋπηρεσία. Αν δεν υπάρχουν μόνιμοι αγρονόμοι, τοπογράφοι μηχανικοί, προϊστανται πολιτικοί μηχανικοί ή αρχιτέκτονες με τριετή τουλάχιστον υπηρεσία ή διοικητικοί κατηγορίας πανεπιστημιακής εκπαίδευσης (ΠΕ) με βαθμό Α’. 3.Η τήρηση του αρχείου εγγράφων, η ενημέρωση των κτηματογραφικών πινάκων, η χορήγηση αποσπασμάτων για την κατάρτιση συμβολαίων και οι λοιπές εργασίες διενεργούνται μόνο από υπαλλήλους ειδικά επιφορτισμένους για το σκοπό αυτό. Η χρήση των βιβλίων και στοιχείων από άλλα πρόσωπα δεν επιτρέπεται. ΄Αρθρ.5-Η ισχύς του παρόντος δ/τος αρχίζει από τη δημοσίευσή του στην Εφημερίδα της Κυβερνήσεως.